# VEILEDER FOR KONTRAKTSVILKÅR FOR KJØP AV Tjenester

* Denne avtalen skal brukes ved enkle kjøp av tjenester med en **pris opp til NOK 1 300 000** ekskl. mva.
* Informasjon som er markert i gult må fylles ut før inngåelse av hver enkelt avtale.
* Avvik fra kontraktsvilkårene skal utelukkende legges inn i Bilag 4.
* For enkle varekjøp, se egen mal: *Kontraktsvilkår for kjøp av varer*.

\*\*\*

# Kontraktsvilkår for kjøp av Tjenester

**Avtale om kjøp av tjenester er inngått mellom**

[leverandørens navn], [organisasjonsnummer]

("**Leverandøren**")

**og**

Vega verneområdestyre

**Oppdragsgiver**

|  |  |
| --- | --- |
| **Ikrafttredelse**: | [dato for ikrafttredelse/oppstart av avtalen] |
| **Avtalens** **varighet**: | [angi avtalens varighet i form av start- og sluttdato eller dager, måneder eller år dersom dette er relevant for kjøpet. Dersom dette ikke er relevant, kan hele dette punktet slettes.] |
| **Leveringsdato:** | [sett inn leveringsdato – eller henvis til bilag der leveringsdato er angitt] |

[sted], [dato]

|  |  |  |
| --- | --- | --- |
| **Vega verneområdestyre** |  | **[****Leverandørens navn her]** |
|  |  |  |
| Navn: [sett inn navn] |  | Navn: [sett inn navn] |
| Tittel: [sett inn tittel] |  | Tittel: [sett inn tittel] |

Avtalen undertegnes i to eksemplarer, ett til hver part.

\*\*\*

**Alle henvendelser under denne** **Avtalen skal rettes til følgende personer:**

|  |  |
| --- | --- |
| **Oppdragsgiver** | **Leverandør** |
| Navn: Anja Hennie Halmøy Fredriksen | Navn: |
| Stilling: Verneområdeforvalter | Stilling: |
| Telefon: 41 60 52 89 | Telefon: |
| E-post: [anja.halmoy.fredriksen@statsforvalteren.no](mailto:anja.halmoy.fredriksen@statsforvalteren.no) | E-post: |

# AVTALEDOKUMENTER

* 1. Denne Avtalen består av disse kontraktsvilkår og følgende bilag:

|  |  |  |
| --- | --- | --- |
| **Velg ja eller nei for alle bilagene** | **Ja** | **Nei** |
| Bilag 1: Oppdragsgivers krav til leveransen (kravspesifikasjon) | X |  |
| Bilag 2: Leverandørens tilbudte leveranse (inkludert pris) | X |  |
| Bilag 3: Etiske krav | X |  |
| Bilag 4: Endringer i den generelle avtaleteksten | X |  |

* 1. Eventuelle endringer av disse kontraktsvilkår skal ikke gjøres direkte i denne teksten, men inntas i **Bilag 4.**
  2. Ved motstrid mellom bestemmelser i disse kontraktsvilkår og kontraktsdokumentene som er nevnt i klausul 1.1, skal de gis prioritet i denne rekkefølge: Bilag 4, dette kontraktsdokumentet, Bilag 1, Bilag 2, og Bilag 3.
  3. De alminnelige bestemmelsene i lov om kjøp av 13. mai 1988 nr. 27 (kjøpsloven) kommer til anvendelse så langt de passer, såfremt annet ikke er fastsatt mellom partene eller i disse kontraktsvilkårene. Dette gjelder også for kontrakter hvor arbeid- eller tjenesteutføring utgjør det vesentligste av oppdraget.

# LEVERINGSTIDSPUNKT

Levering skal skje til det tidspunkt som er avtalt mellom partene, jf. Avtalens forside. Det samme gjelder arbeidets omfang og frekvens. Dersom tidspunkter for leveransen ikke er avtalt, gjelder ingen begrensninger for når Leverandøren kan utføre arbeidet ut over det som følger av lov og forskrift. Leverandøren er likevel forpliktet til å ta hensyn til Oppdragsgiverens virksomhet.

# LEVERANDØRENS YTELSE

Kvaliteten på leveransen skal oppfylle de krav som er angitt i Avtalen og hva som normalt må forventes av tilsvarende ytelser. Leverandøren er forpliktet til å ha rutiner som sikrer kvaliteten og servicen i forbindelse med leveransen, og er forpliktet til å påse at dennes underleverandører har tilsvarende rutiner.

# BETALING

Dersom ikke annet er særskilt avtalt mellom partene, er prisene angitt i NOK eks. mva.

# FAKTURERING

* 1. Dersom ikke annet er avtalt, skal betaling foretas mot faktura med 30 dagers betalingsfrist fra fakturadato. Betalingsfristen begynner ikke å løpe før levering er skjedd og godkjent faktura er mottatt. Som godkjent faktura regnes faktura som gjør det mulig for Oppdragsgiver å kontrollere at det som er fakturert er levert og ellers i samsvar med det som er avtalt og de krav Oppdragsgiver har stilt.
  2. Leverandøren skal sende faktura elektronisk, og være av formatet elektronisk handelsformat (EHF).

# MANGELSANSVAR

* 1. Dersom Oppdragsgiver mener at Leverandøren ikke utfører leveransen i samsvar med Avtalen, må Oppdragsgiver reklamere uten ugrunnet opphold. Reklamasjonen skal fremsettes overfor Leverandøren eller Leverandørens representant.
  2. Leverandøren er forpliktet til å starte utbedring omgående etter mottatt reklamasjon, og senest innen 24 timer.
  3. Dersom Leverandøren ikke oppfyller sin utbedringsplikt, kan Oppdragsgiver kreve et forholdsmessig prisavslag. Bestemmelsen her gjør ingen begrensning i Oppdragsgivers adgang til å fremme mangelsanksjoner.
  4. Oppdragsgiver rett til å foreta dekningskjøp på rimelig måte og innen rimelig tid dersom Leverandøren ikke retter mangelen innen rimelig tid. Oppdragsgiver har da krav på erstatning på differansen mellom avtalt pris og prisen på dekningstransaksjonen. I tillegg kan eventuelle andre tap forbundet med misligholdet kreves erstattet.

# DAGBOT OG ERSTATNING

* 1. Dersom det foreligger forsinkelse eller tjenesten har en mangel som medfører at tjenesten ikke kan benyttes etter sitt formål og dette ikke blir rettet innen leveringsfristens utløp, påløper det automatisk en dagbot.
  2. Med mindre annet er avtalt, utgjør dagboten 0,5 % regnet av den avtalte pris (eks. mva.). Dagboten knytter seg til den del av leveransen som, på grunn av forsinkelsen/mangelen, ikke kan tas i bruk som forutsatt, minimum 1000 kroner pr. virkedag inntil rett levering finner sted. Dagbotperioden er begrenset til 100 (hundre) virkedager.
  3. Leverandørens samlede dagbotansvar er begrenset til 15 % av den totale kontraktsummen. Ansvarsbegrensningen gjelder ikke dersom forsinkelsen har sin årsak i forsett eller grov uaktsomhet hos Leverandøren eller noen Leverandøren svarer for.
  4. Betaling av dagbøter skal ikke være til hinder for at Oppdragsgiver i tillegg krever erstatning etter alminnelige kontraktsrettslige erstatningsregler for å få dekket tap som viser seg å bli større enn det som dekkes av dagbøtene. Betalte dagbøter skal gå til fradrag ved en eventuell erstatning i den utstrekning den gjelder samme forhold.

# HEVING

Oppdragsgiver kan heve Avtalen dersom mangelen eller forsinkelsen medfører et vesentlig kontraktsbrudd. Ved heving har Oppdragsgiver rett til å foreta dekningskjøp på rimelig måte og innen rimelig tid etter hevingen. Oppdragsgiver har da krav på erstatning for differansen mellom avtalt pris og prisen på dekningstransaksjonen. I tillegg kan andre tap forbundet med misligholdet kreves erstattet.

# VARSLER

Alle varsler, krav eller andre meldinger som skal gis under denne Avtalen, skal gis skriftlig til vedkommende parts representant identifisert på Avtalens første side, eller som senere er endret etter skriftlig melding/notifikasjon.

# ENDRINGER

Endringer av Avtalen skal være skriftlige, og de må være undertegnet av en bemyndiget representant fra hver av partene.

# OVERDRAGELSE AV KONTRAKTSFORPLIKTELSER

* 1. Leverandøren kan ikke overdra sine kontraktsforpliktelser uten at dette er skriftlig avtalt.
  2. Oppdragsgiver kan overdra sin kontraktsposisjon til andre offentlige oppdragsgivere. Slik overdragelse skal varsles til Leverandøren.

# FORSIKRING

Leverandøren skal ha ansvarsforsikring på vanlige vilkår. Forsikringssummen skal ikke være mindre enn 75 G. Forsikringen skal dekke erstatningsansvar for skade Leverandøren kan påføre Oppdragsgivers eller tredjemanns person eller ting i forbindelse med gjennomføringen av leveransen. Leverandøren er forpliktet til å sørge for at eventuelle underleverandører er ansvarsforsikret på tilsvarende vilkår.

# IMMATERIELLE RETTIGHETER

Med mindre annet er avtalt, skal alle immaterielle rettigheter til ethvert resultat av tjenester utført i henhold til denne Avtalen være Oppdragsgivers eiendom alene. Oppdragsgiver har rett til å overdra sine rettigheter til tredjepart uten samtykke fra Leverandøren.

# TAUSHETSPLIKT

* 1. Informasjon som partene blir kjent med i forbindelse med Avtalen og gjennomføringen av Avtalen skal behandles konfidensielt, og ikke gjøres tilgjengelig for utenforstående uten samtykke fra den annen part.
  2. Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.
  3. Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.
  4. Taushetsplikten gjelder partenes ansatte, underleverandører og tredjeparter som handler på partenes vegne i forbindelse med gjennomføring av Avtalen. Partene kan bare overføre taushetsbelagt informasjon til slike underleverandører og tredjeparter i den utstrekning dette er nødvendig for gjennomføring av Avtalen, forutsatt at disse pålegges plikt til konfidensialitet tilsvarende dette punktet.
  5. Leverandørens taushetsplikt etter denne bestemmelsen er ikke mer omfattende enn det som følger av lov 10. februar 1967 om behandlingsmåten i forvaltningssaker (forvaltningsloven) eller tilsvarende sektorspesifikk regulering.
  6. Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av lov 19. mai 2006 om rett til innsyn i dokument i offentleg verksemd (offentleglova). Om mulig skal den annen part varsles før slik informasjon gis.

# TVISTER

Partenes rettigheter og plikter etter denne Avtalen reguleres i sin helhet av norsk rett. Enhver tvist mellom partene om kontraktsforholdet som ikke løses i minnelighet, avgjøres ved ordinær rettergang. Rett verneting er Oppdragsgivers verneting.

\*\*\*

# BILAG 1 – Oppdragsgivers krav til leveransen (kravspesifikasjon)

Prosjektbeskrivelsen (vedlegg 4 til konkurransegrunnlaget) legges til ved inngåelse av kontrakt.

# BILAG 2 – Leverandørens tilbud/tilbudte Leveranse (inkludert pris)

# BILAG 3 – ETISKE KRAV

# Lønns- og arbeidsvilkår

Leverandøren skal (og skal sørge for at eventuelle underleverandører) ved gjennomføringen av denne Avtalen følger Lov om arbeidsmiljø, arbeidstid og stillingsvern mv. (arbeidsmiljøloven) for arbeid utført i Norge.

* 1. Dersom det foreligger allmenngjort tariffavtale eller landsomfattende tariffavtale for den aktuelle bransje, kommer påfølgende avsnitt til anvendelse:

Leverandøren skal på områder dekket av forskrift om allmenngjort tariffavtale sørge for at egne og eventuelle underleverandørers ansatte som direkte medvirker til å oppfylle Leverandørens forpliktelser under denne Avtalen, ikke har dårligere lønns- og arbeidsvilkår enn det som følger av forskriften som allmenngjør tariffavtalen. På områder som ikke er dekket av allmenngjort tariffavtale, skal Leverandøren sørge for at de samme ansatte ikke har dårligere lønns- og arbeidsvilkår enn det som følger av gjeldende landsomfattende tariffavtale for den aktuelle bransje. Dette gjelder for arbeid utført i Norge.

Alle avtaler Leverandøren inngår, og som innebærer utførelse av arbeid som direkte medvirker til å oppfylle Leverandørens forpliktelser under denne avtalen, skal inneholde tilsvarende betingelser.

Dersom Leverandøren ikke oppfyller denne forpliktelsen, har Oppdragsgiver rett til å holde tilbake deler av kontraktssummen, tilsvarende ca. 2 (to) ganger innsparingen for Leverandøren, inntil det er dokumentert at forholdet er bragt i orden.

Oppfyllelse av Leverandørens forpliktelser som nevnt ovenfor skal dokumenteres enten en egenerklæring eller tredjepartserklæring om at det er samsvar mellom aktuell tariffavtale og faktiske lønns- og arbeidsvilkår for oppfyllelse av Leverandørens og eventuelle underleverandørers forpliktelser.

* 1. Leverandøren skal på forespørsel fra Oppdragsgiver legge frem dokumentasjon om de lønns- og arbeidsvilkår som blir benyttet. Dokumentasjonsplikten gjelder også underleverandører.
  2. Vesentlig mislighold av lønns- og arbeidsvilkår hos Leverandøren kan påberopes av Oppdragsgiver som grunnlag for heving, selv om Leverandøren retter forholdene. Dersom bruddet har skjedd i underleverandørleddet (herunder bemanningsselskaper), kan Oppdragsgiver kreve at Leverandøren skifter ut underleverandører. Dette skal skje uten omkostninger for Oppdragsgiver.

# Grunnleggende menneskerettigheter

* 1. Tjenestene(ne) som leveres under denne Avtalen skal leveres under forhold som er i overenstemmelse med Grunnleggende Menneskerettigheter og Anstendige Arbeidsforhold.

Med "**Grunnleggende Menneskerettigheter**" menes de internasjonalt anerkjente menneskerettighetene som blant annet følger av (i) FNs [konvensjon om økonomiske, sosiale og kulturelle rettigheter](https://lovdata.no/pro/" \l "reference/lov/1999-05-21-30/oskn) fra 1966, (ii) FNs [konvensjon om sivile og politiske rettigheter](https://lovdata.no/pro/" \l "reference/lov/1999-05-21-30/spn) fra 1966 og (iii) ILOs kjernekonvensjoner om grunnleggende rettigheter og prinsipper i arbeidslivet.

Med "**Anstendige Arbeidsforhold**" menes arbeid som ivaretar Grunnleggende Menneskerettigheter og helse, miljø og sikkerhet på arbeidsplassen, og som gir en lønn å leve av.

Dersom Leverandøren bruker underleverandører for å oppfylle denne Avtalen, er Leverandøren forpliktet til å videreføre og bidra til etterlevelse av kravene i leverandørkjeden.

* 1. For å sikre etterlevelse av klausul 2.1, skal Leverandøren ha retningslinjer og rutiner for aktsomhetsvurderinger etter åpenhetsloven.
  2. Dersom Leverandøren blir klar over forhold i strid med klausulene 2.1 og 2.2 i leverandørkjeden, skal Leverandøren rapportere dette til Oppdragsgiver uten ugrunnet opphold. Oppdragsgiver kan kreve at etterlevelse skal dokumentere at Leverandøren. Dokumentasjonsplikten gjelder også underleverandører.
  3. Vesentlig mislighold av klausul 2 hos Leverandøren kan påberopes av Oppdragsgiver som grunnlag for heving, selv om Leverandøren retter forholdene. Dersom bruddet har skjedd i underleverandørleddet (herunder bemanningsselskaper), kan Oppdragsgiver kreve at Leverandøren skifter ut underleverandører. Dette skal skje uten omkostninger for Oppdragsgiver.

# internkontroll av helse, miljø og sikkerhet

* 1. For å sikre at leverandøren til enhver tid overholder krav til lov, forskrift og offentlige vedtak, er Leverandøren forpliktet til å utøve internkontroll i samsvar med det til enhver tid gjeldende regelverk. Leverandøren skal fortløpende gjennomgå sin internkontroll for å sikre at den fungerer som forutsatt. På forespørsel fra Oppdragsgiveren skal det avgis skriftlig rapport som dokumenterer at dette er utført.
  2. Oppdragsgiver er forpliktet til å opplyse Leverandøren om forhold som kan ha betydning for HMS ved inngåelse av kontrakten og så lenge kontraktsforholdet løper.
  3. Oppdragsgiver skal sørge for at forhold på arbeidsplassen som oppdragsgiver har ansvaret for, er slik at Leverandørens HMS ivaretas.

# BILAG 4 – Endringer i den generelle avtaleteksten

*Endringer til de generelle kontraktsvilkårene skal samles her av Oppdragsgiver, med mindre den generelle avtaleteksten henviser slike endringer til et annet bilag.*

|  |  |
| --- | --- |
| **Klausul i avtalen** | **Erstattes med** |
| Punkt x.x.x, avsnitt y | Ny formulering/tekst |
|  |  |
|  |  |
|  |  |